Гестаўт

**Гестаўт** (*Гесталт*, *Гейстаўт*), **Кестаўт** (*Кістаўт*, *Кешталт*, *Кештаўт*, *Кейстаўт*) — мужчынскае імя і вытворнае ад яго прозьвішча **Гештаўт** (*Гестаўд*, *Гештаўд*, *Гіштаўт*, *Гейштаўт*).

## Паходжаньне

Гасьцівалд, Гісталд або Касталд, пазьней Гастальд або Гаштальд (Gastivald, Gistald, Castald, Gastaldius, Gastold) — імя германскага паходжаньня. Іменная аснова -гаст- (-каст-, -гест-) (імёны ліцьвінаў Гасьціла, Гестар, Каштарт; германскія імёны Gastila, Gaster, Kastert) паходзіць ад гоцкага і германскага gasts 'госьць, вандроўнік', а аснова -валд- (-алд, -олт) (імёны ліцьвінаў Геральт, Левалт, Рамвольт; германскія імёны Gerwald, Lewolt, Romuald) — ад гоцкага і германскага waldan 'валодаць, гаспадарыць' або wulþus 'слава, мажнасьць'.

Адпаведнасьць імя Гейстаўт германскаму імю Gistald сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Паводле менскага дасьледніка Алёхны Дайліды, які разьвівае усходнегерманскую этымалёгію імёнаў літоўскіх князёў і баяраў, імя Гестаўт складаецца з асноваў -гез- (-гіз-, -кез-) (імёны ліцьвінаў Геска, Гізель, Гесмонт; германскія імёны Geske, Giesel, Gismondus), якая паходзіць ад гоцкага gais 'суліца, кап’ё', і -тэўд- (-тэўт-, -таўт-) (імёны ліцьвінаў Таўтывіл, Таўтвін, Таўтгерд; германскія імёны Theudowills, Teutwin, Teutgerdis), якая паходзіць ад гоцкага theuda 'род, народ'. Такім парадкам, імя Гестаўт азначае «кап’ё роду». Адзначалася германскае імя Teutgis.

Імя Гесталд (Gestold) гістарычна бытавала ў Польшчы: *Godefridus filius Gestoldi* (1221 год).

У Прусіі адзначалася прозьвішча Gestaut.

Варыянты імя ў гістарычных крыніцах: *Кеистовтови, [[Вісбар|Висбораву]] братаничю* (22 чэрвеня 1415 году паводле выпісу 9 чэрвеня 1614 году); *Gyestolthovy sluszebnemu* (1500 год); *Янъ Кгестовтович коморник великого князя* (21 лютага 1501 году); *в людей наших, в бортевъ, на имя… а у Онъдрея Кгестовътовича и въ его зятя, у Лаврына* (25 ліпеня 1503 году); *Кiesztoltowicz* (1503 год); *бояринъ господарьский Вилькомирского повета Богданъ Кейстовтовичь* (22 чэрвеня 1520 году); *Мацко Кгеистовтовичъ*, *Ян Кгестовътовичъ*, *Кеистовътъ Миковичъ*, *Миколаи Кестовтовичъ*, *Кгестовтъ Якубович* (1528 год); *бояре [[Пералая|перелайские]]… Кгейстовтъ Якубович* (21 ліпеня 1528 году); *до Яна Кгестовътовича, и до Вихтова Кгестовътовича* (21 красавіка 1529 году); *Матиас Кгестовтович* (да 1533 году); *з [[Лейпуны|Лепун]] Ян Кгеистовтович* (1533—1535 гады); *Кгестовт Павлович… Виркгин Кгестовтович* (1537—1538 гады); *Станиславъ Петровичъ Кгестовтовичъ*, *з села Кгестовтовичовъ* (1567 год); *пана Станислава Мартиновича Кгейстовта* (25 ліпеня 1590 году); *Fabian Giestowt Kłuksztyk*, *Woyciech Sebestianowicz Giestowt, Ławryn Sebestianowicz Giestowt*, *Fabian Giestowt Kłuksztyk z Ginwiła* (20 кастрычніка 1655 году); *Mateusz Giestawd* (1666 год); *Ławryn Giestowt na miejscu Reginy Szymkiewiczówny Sebestianowej Giestowtowej… Anna Lawdańska Giestowtowa wdowa na miejscu Kazimierza Giestowta… Ambrozy Giesztowt… Fabian Giesztowt… Hrehory Giesztowt… Jerzy Giesztowt… Krzysztof Giesztowt… Stefan Giesztowt* (1667 год); *Kiesztowt* (1670 год); *Stefan Giesztowt*, *na miejscu Malchera Giesztowta z Jamontów*, *Symon Giesztowt*, *Marcin Giesztowt… Kazimierz Giesztowt*, *Stefan Giesztowtt*, *Fabian Giesztowt*, *Jan Giesztowt* (1690 год); *Martha Giesitowtowna* (па 1700 годзе); *Mathias Giezdołd* (31 траўня 1755 году); *Magdalena Kistowt* (1756 год); *Franciszek Gieszttowtt* (1804 год); *Józef Giesztowd* (1827 год); *Maciej Gisztowt* (1839 год).

## Носьбіты
* Кестаўт — літоўскі баярын, сын Якуба Мінігайлы
* Андрэй Гестаўтавіч — васілішкаўскі чалавек, які ўпамінаецца ў 1503 годзе
* Ян Гестаўтавіч — лейпунскі баярын, які ўпамінаецца ў 1528—1529 гадох
* Мацька Гейстаўтавіч — ковенскі баярын, які ўпамінаецца ў попісе войска Вялікага Княства Літоўскага 1528 году
* Кейстаўт Мікавіч — высакадворскі баярын, які ўпамінаецца ў попісе войска ВКЛ 1528 году
* Мікалай Кестаўтавіч — радунскі баярын, які ўпамінаецца ў попісе войска ВКЛ 1528 году
* Гестаўт Якубавіч — пералайскі баярын, які ўпамінаецца ў попісе войска ВКЛ 1528 году
* Віктар Гестаўтавіч — лейпунскі баярын, які ўпамінаецца ў 1529 годзе
* Гестаўт Паўлавіч — жыхар Жамойцкага староства, які ўпамінаецца ў 1537—1538 гадох
* Яранім Станіслававіч Гестаўт — упіцкі зямянін, які ўпамінаецца ў 1613 годзе
* Ян Казімер Гештаўт — дзяржаўны дзяяч Вялікага Княства Літоўскага, скарбнік берасьцейскі ў 1731 годзе

З XVI ст. прыдомкам Гейштаф або Гейштаўт карыстаўся літоўскі шляхецкі род Бэрнатовічаў гербу ўласнага.

Гештаўты Лакянскія (Giesztowt Łokiański) гербу Ляліва — літоўскі шляхецкі род з Троцкага павету.

Гештаўты (Giesztowt) гербу Гейш — літоўскі шляхецкі род зь Лідзкага павету.

Ґейштаўты (Ґейштафты) — літоўскі шляхецкі род.

Гешталд (Giesztołd) гербу Ляліва — шляхецкі род Рэчы Паспалітай.

На гістарычнай Лідчыне існуе вёска Гештаўты.

## Глядзіце таксама
* Гаст
* Вальда

## Крыніцы

## Літаратура
* 

Катэгорыя:Мужчынскія імёны